NETBAY วิ่งเกือบ 3% โบรกเชียร์ “ซื้อ” เป้า 33.50 บ. ลุ้น Q3 ฟื้นตัว
NETBAY วิ่งเกือบ 3% ราคาแนะ 29.50 บ. โบรกเชียร์ “ซื้อ” เป้า 33.50 บ. ลุ้นไตรมาส 3/65 ฟื้นตัว จับตาไตรมาส 4/65 แตะ 54 ลบ. ทำสถิติใหม่ บุ๊กซอฟต์แวร์ให้กับไปรษณีย์ไทย
NETBAY วิ่งเกือบ 3% ราคาแนะ 29.50 บ. โบรกเชียร์ “ซื้อ” เป้า 33.50 บ. ลุ้นไตรมาส 3/65 ฟื้นตัว
26 ต.ค. 2565

ผู้สื่อข่าวรายงานว่า วันนี้ (26 ต.ค.65) ราคาหุ้น บริษัท เน็ตเบย์ จำกัด (มหาชน) หรือ NETBAY ล่าสุด ณ เวลา 15:38 น. อยู่ที่ระดับ 29.50 บาท บวก 0.75 บาท หรือ 2.61% สูงสุดที่ระดับ 29.75 บาท ต่ำสุดที่ระดับ 28.75 บาท ด้วยมูลค่าซื้อขาย 21.45 ล้านบาท

ทั้งนี้ บล.เมย์แบงก์ (ประเทศไทย) ระบุในบทวิเคราะห์ (26 ต.ค.65) คาดว่า NETBAY จะรายงานกำไรสุทธิหลักไตรมาส 3/65 ไม่เด่นนัก  ลดลง 0.9% เมื่อเทียบจากปีก่อน แต่เพิ่มขึ้น 3.8% เมื่อเทียบจากไตรมาสก่อน ก่อนที่กำไรสุทธิหลักจะพุ่งทำสถิติใหม่ที่ 54 ล้านบาทในไตรมาส 4/65 เพิ่มขึ้น 20.5% เมื่อเทียบจากปีก่อน และ 44.1% เมื่อเทียบจากไตรมาสก่อน จากการพัฒนาซอฟต์แวร์ให้กับโครงการของไปรษณีย์ไทย (มูลค่าโครงการ 100 ล้านบาท) คงคำแนะนำ “ซื้อ” ราคาเป้าหมายไม่เปลี่ยนแปลงที่ 33.50 บาท (P/E ปี 66 ที่ 34 เท่า) ทั้งนี้ NETBAY จะรายงานผลประกอบการไตรมาส 3/65 หลังตลาดปิดในวันที่ 10 พ.ย.65